শনিবার ব্রাজিলে পৌঁছবে হাইড্রোক্সিক্লোরোকুইন, মোদিকে ধন্যবাদ প্রেসিডেন্ট বোলসোনারো-র President Bolsonaro in his address to the nation thanked Prime Minister and the people of India for helping Brazil with Hydroxychroloquine | coronavirus-latest-news - News18 Bangla, Today's Latest Bengali News
শনিবার ব্রাজিলে পৌঁছবে হাইড্রোক্সিক্লোরোকুইন, মোদিকে ধন্যবাদ জানাল প্রেসিডেন্ট বোলসোনারো
মার্কিন যুক্তরাষ্ট্রের পর এবার ব্রাজিল ৷ করোনা ভাইরাসের সঙ্গে মোকাবিলার জন্য ব্রাজিলকে এবার সাহায্যের হাত বাড়িয়ে দিল ভারত ৷
Last Updated: April 9, 2020, 8:47 AM IST
#নয়াদিল্লি: মার্কিন যুক্তরাষ্ট্রের পর এবার ব্রাজিল ৷ করোনা ভাইরাসের সঙ্গে মোকাবিলার জন্য ব্রাজিলকে এবার সাহায্যের হাত বাড়িয়ে দিল ভারত ৷ মার্কিন মুলুকের পর এবার ব্রাজিলের পৌঁছে যাবে হাইড্রোক্সিক্লোরোকুইন ৷ ভারতের কাছ থেকে এই সাহায্য পাওয়ায় স্বাভাবিকভাবেই করোনা নিয়ে কিছুটা নিশ্চিন্ত হয়েছেন ব্রাজিলের প্রেসিডেন্ট বোলসোনারো৷
বৃহস্পতিবার দেশবাসীর প্রতি ভাষণে প্রেসিডেন্ট বোলসোনারো মোদির ভূয়শী প্রশংসা করেন ৷ আর এরকম বিপদের দিনে ব্রাজিল দেশকে সাহায্যের জন্য ধন্যবাদও জানিয়েছেন ৷ প্রেসিডেন্ট বোলসোনারোর কথায়, ‘ভারত থেকে সুসংবাদ এসেছে ৷ প্রধানমন্ত্রী নরেন্দ্র মোদির সঙ্গে কথা হয়েছে ৷ শনিবারের মধ্যেই করোনার সঙ্গে মোকাবিলার জন্য সবচেয়ে প্রয়োজনীও ওষুধ হাইড্রোক্সিক্লোরোকুইন আসতে চলেছে ৷ ভারতের এই নিস্বার্থ সাহায্যের জন্য অসংখ্য ধন্যবাদ ৷ ব্রাজিল সত্যিই এই ঋণ কোনওদিন ভুলবে না ৷ করোনা মোকাবিলায় যে গোটা বিশ্ব একজোট হয়ে লড়ছে, এই সাহায্য এটাই প্রমাণ ৷’
করোনা ভাইরাসের গুরুত্বপূর্ণ চিকিৎসার ওষুধ হিসেবে এই মুহূর্তে ব্যবহার করা হচ্ছে hydroxychloroquine ৷ অন্যদিকে, ডোনাল্ড ট্রাম্প গত সপ্তাহে অ্যান্টি ম্যালেরিয়া ড্রাগ হিসেবে ব্যবহার করা হয় এই ওষুধটি নিয়ে আগ্রহ প্রকাশের পরেই তুফান তৈরি হয়েছে এই ওষুধের চাহিদা নিয়ে ৷ এদিকে প্রাথমিক ভাবে এই ড্রাগ রফতানিতে ভারতের না থাকায় মার্কিন প্রেসিডেন্ট হুমকির রাস্তায় হাঁটেন ৷ শনিবারই হোয়াইট হাউসের এক মুখপাত্র টুইট করে বলেন, " বিশ্বের স্বাস্থ্যসংকটের মোকাবিলায় এগিয়ে এসেছে নরেন্দ্র মোদি এবং ডোনাল্ড ট্রাম্প। যাতে ওষুধ এবং তৎসংক্রান্ত উপাদান সরবরাহ মসৃণ থাকে, এই নিয়ে কথা বলবেন তাঁরা। শনিবারই নরেন্দ্র মোদিকে হাইড্রক্সিক্লোরোকুইন পাঠাতেও অনুরোধ করেন ট্রাম্প। ম্যালেরিয়ার ওষুধ হাইড্রক্সিক্লোরোকুইন রফতানির উপর নিষেধাজ্ঞা না-তুললে ভারতকে পাল্টা জবাব দেওয়া হবে বলেও হুঁশিয়ারি দেন মার্কিন প্রেসিডেন্ট ডোনাল্ড ট্রাম্প৷ এর পরেই ভারতের এই ঘোষণা।
First published: April 9, 2020, 8:47 AM IST
#Brazil#coronavirus#Narendra Modi